গতকাল দুপুরে এ সম্পূরক অভিযোগপত্র আদালতে দাখিলের পর অ্যাডভোকেট সানাউল্লাহ মিয়া ও মাসুদ আহম্মেদ তালুকদারের নেতৃত্বে বিএনপিপন্থি আইনজীবীরা আদালত চত্বরে বিক্ষোভ  মিছিল করেন। তারা এ চার্জশিট মানি না.. মানব না বলে স্লোগান দেন। অপরদিকে আওয়ামী লীগপন্থি আইনজীবীরা তারেক জিয়ার ফাঁসি চাই বলে স্লোগান দেন। অবশ্য বিশৃক্সখল পরিস্থিতি নিয়ন্ত্রণে আদালতপাড়ায় নেওয়া হয় কঠোর নিরাপত্তাব্যবস্থা। সকাল থেকেই সিএমএম আদালতপ্রাঙ্গণ, আশপাশের বিভিন্ন রাস্তার মোড় ও গুরুত্বপূর্ণ স্থানে অতিরিক্ত পুলিশ মোতায়েন করা হয়। সোয়া ২টায় সিআইডির কর্মকর্তা সামিউল বাসিত, গোলাম মাওলা, সোহরাব হোসেন একটি মাইক্রোবাসযোগে দুটি ট্রাঙ্কে করে কাগজপত্র নিয়ে আসেন এবং মামলার অভিযোপত্র আদালতের সংশ্লিষ্ট শাখায় দাখিল করেন।  অভিযোগপত্র দাখিলের আগে ও পরে আদালতপ্রাঙ্গণসহ আশপাশ এলাকায় পক্ষে-বিপক্ষে খণ্ড খণ্ড মিছিল হলেও পরিস্থিতি পুলিশের নিয়ন্ত্রণে ছিল।